**10ο Δημοτικό Σχολείο Νάουσας**

**Α Ν Α Κ Ο Ι Ν Ω Σ Η**

Εγγραφές στην Α΄ τάξη για το σχολικό έτος 2024-2025

Σύμφωνα με την υπ΄αριθμ. Φ.6/21383/Δ1/28-02-2024 εγκύκλιο του Υπουργείου Παιδείας, Θρησκευμάτων και Αθλητισμού, οι εγγραφές των μαθητών /τριών στην Α΄ τάξη των Δημοτικών Σχολείων όλης της χώρας για το σχολικό έτος 2024-2025 θα πραγματοποιηθούν από 1 έως 20 Μαρτίου 2024.

Επισημαίνεται ότι το σχ. έτος 2024-2025 στην Α ́ Τάξη του Δημοτικού Σχολείου θα φοιτήσουν οι μαθητές/τριες που γεννήθηκαν από 1-1-2018 έως και 31-12-2018.

Ειδικότερα στο 10ο Δημοτικό Σχολείο Νάουσας, θα εγγραφούν οι μαθητές/τριες που έχουν, ως διεύθυνση κύριας κατοικίας της οικογένειας, στα γεωγραφικά όρια που έχουν αναρτηθεί στον πίνακα ανακοινώσεων του νηπιαγωγείου και στην ιστοσελίδα μας

( Δίπλα στην Αρχική – επιλέγετε: Το σχολείο μας - Γεωγραφικά Όρια )

Διαδικασία εγγραφής: Οι εγγραφές των μαθητών θα γίνονται καθημερινά από τις από τις 9.30 π.μ. έως τις 11.30 π.μ. μετά από τηλεφωνική επικοινωνία με την Διευθύντρια κ. Μαρία Ρούσσου ( τηλ. Σχολείου 2332021822 ), προκειμένου να κανονιστεί ραντεβού με τον κάθε γονιό χωριστά, προκειμένου να αποφευχθεί συνωστισμός και να εξυπηρετηθούν όλοι.

**Απαραίτητα δικαιολογητικά για την εγγραφή:**

**1.** **Βεβαίωση Παρακολούθησης Νηπίου** ( δίνεται από το νηπιαγωγείο )

**2. Υπεύθυνη δήλωση στοιχείων του μαθητή** ( δίνεται από το σχολείο και συμπληρώνεται από τον γονέα. Περιέχει το ονοματεπώνυμο του παιδιού, ημερομηνία γέννησης, τηλέφωνα επικοινωνίας και e-mail )

**3. Βιβλιάριο εμβολίων του παιδιού** ( θα πρέπει να το έχετε μαζί σας για να ελεγχθεί )

**4. Αποδεικτικό Διεύθυνσης κατοικίας** ( Συνήθως φωτοτυπία λογαριασμού Ηλεκτρικού Ρεύματος, κινητής τηλεφωνίας στο όνομά σας)

**5. Πιστοποιητικό γέννησης** ( θα το αναζητήσει το σχολείο )

**6. Ατομικό Δελτίο Υγείας** ( θα σας δοθεί κατά την εγγραφή του παιδιού σας

στο σχολείο)

Συμπερασματικά μαζί σας θα έχετε τα βασικά: **1. Τη Βεβαίωση Παρακολούθησης Νηπίου**

**2. Το Βιβλιάριο εμβολίων του παιδιού και 3. Το Αποδεικτικό Διεύθυνσης κατοικίας**

**Τηλ. Σχολείου 23320 21822**

Η Διευθύντρια του Σχολείου

Μαρία Ρούσσου